
DR.31.10.2017                                                        9                   

 
2. Tuan Manivannan a/l Gowindasamy [Kapar] minta Menteri Kesihatan 
menyatakan: 

(a) berapa banyak ubat yang dibekalkan oleh hospital kerajaan di 
seluruh negara telah dipulangkan oleh para pesakit yang tidak 
menghabiskannya untuk tempoh masa 1 Januari 2016-30 Jun 
2016, 1 Julai 2016-31 Disember 2016 dan 1 Januari 2017-30 Jun 
2017 dan bagaimanakah pihak farmasi hospital memastikan ubat 
yang dipulangkan itu masih boleh digunakan; dan  

(b) apakah mekanisme yang diguna pakai oleh Kerajaan Persekutuan 
untuk mengawal harga ubat di Malaysia. Senaraikan nama-nama 
ubat yang mengalami peningkatan harga sejak 1 Januari 2016 
sehingga kini. 

 

Timbalan Menteri Kesihatan [Dato’ Seri Dr. Hilmi bin Yahaya]: Tuan Yang di-
Pertua, terima kasih Yang Berhormat Tuan Manivannan daripada Kapar. 

Tuan Yang di-Pertua, untuk makluman, Kementerian Kesihatan telah pun 
melaksanakan program pemulangan ubat di semua facility KKM dengan tujuan untuk 
membantu para pesakit melupuskan ubat-ubatan yang telah luput atau tidak dipakai lagi 
dengan cara yang betul dan selamat demi menjaga alam sekitar. Melalui pemerhatian, selain 
daripada ubat yang dibekalkan daripada fasiliti Kementerian Kesihatan, terdapat juga ubat 
yang pesakit peroleh daripada fasiliti swasta sama ada di klinik ataupun di hospital atau dibeli 
oleh pesakit sendiri yang dipulangkan melalui program ini. 

Tuan Yang di-Pertua, untuk makluman juga, penggunaan semula ubat pesakit 
hanyalah untuk kegunaan pesakit itu sendiri apabila ia dimasukkan semula ke wad melalui 
Program Patient’s Own Medicine (POM). Program ini menggalakkan pesakit membawa 
bekalan ubat dari rumah masing-masing apabila dimasukkan untuk rawatan. 

Tuan Yang di-Pertua, kajian telah dibuat pada bulan Januari hingga Mac tahun ini di 
40 buah hospital. Kita minta supaya pesakit yang datang semula ke hospital, masuk wad 
semula untuk membawa ubatnya dan farmasi kita akan membuat pemeriksaan dan ubat ini 
kalau yang elok kita akan sambung kegunaannya dalam wad terutama sekali penyakit-
penyakit yang kronik. Kita boleh sambung semula ubat ini, gunakan ubat ini dalam wad. 
Apabila keluar nanti, kita tambah sahaja. Kita tidak bagi penuh. Katakan ubat itu untuk 
sebulan, yang ada lebihan, kita tambah lagi sedikit untuk sebulan. 

Jadi dalam hal ini, telah kita lihat penjimatan. Setelah dibuat kajian ini, dalam masa 
tiga bulan, kita telah jimat sebanyak RM106,394, Tuan Yang di-Pertua. Kemudian, untuk 
outpatient pula, outpatient ataupun pesakit luar, ada program yang dipanggil beg ubat. Kita 
bagi beg kanvas ini dan pesakit ini bila datang semula ke klinik, ada yang tidak ikut aturan, 
tidak makan betul-betul, ada ubat lebihan dalam begnya. Kajian sedang dibuat bulan Julai 
tahun ini sehingga bulan November dan ini dipanggil kaedah top-up, Tuan Yang di-Pertua. 
Kajian dibuat di 17 facilities iaitu di klinik kesihatan dan juga di hospital.  Sekarang kajian 
sedang dibuat dan saya yakin dalam bulan November, bulan ini kita akan dapat 
keputusannya. 

Bahagian kedua tentang harga ubat.  Di sektor awam, kajian KKM menunjukkan 
bahawa ubat-ubatan telah diperoleh secara efektif dan cekap melalui tatacara-tatacara 
ataupun arahan-arahan perolehan yang ditetapkan oleh Kementerian Kewangan. Manakala 
di sektor swasta, harga ubat masih ditentukan oleh kuasa pasaran dan persaingan. 
Menyedari akan masalah harga ubat-ubatan di sektor swasta yang membebani rakyat, 
beberapa inisiatif sedang diambil oleh KKM bagi memberi pilihan kepada semua lapisan 
rakyat Malaysia untuk mendapatkan ubat-ubatan yang mampu milik dengan harga yang 
berpatutan. Inisiatif-inisiatif tersebut adalah seperti berikut.   

Pertama, kajian pemantauan harga ubat-ubatan di pasaran bagi menentukan harga 
dan mengenal pasti trend perubahan harga ubat-ubatan dan mengambil tindakan 
sewajarnya. Seterusnya KKM telah pun mewujudkan satu pangkalan data harga ubat-ubatan 
sebagai rujukan. Daripada ini, KKM telah pun menyediakan harga panduan pengguna 
sebagai rujukan orang ramai bagi sebahagian jenis ubat dan boleh didapati di laman web 
Bahagian Perkhidmatan Farmasi. 



2. Tuan Manivannan a/l Gowindasamy [Kapar] minta Menteri Kesihatan menyatakan: (a) berapa banyak ubat yang dibekalkan oleh hospital kerajaan di seluruh negara telah dipulangkan oleh para pesakit yang tidak menghabiskannya untuk tempoh masa 1 Januari 2016-30 Jun 2016, 1 Julai 2016-31 Disember 2016 dan 1 Januari 2017-30 Jun 2017 dan bagaimanakah pihak farmasi hospital memastikan ubat yang dipulangkan itu masih boleh digunakan; dan (b) apakah mekanisme yang diguna pakai oleh Kerajaan Persekutuan untuk mengawal harga ubat di Malaysia. Senaraikan nama-nama ubat yang mengalami peningkatan harga sejak 1 Januari 2016 sehingga kini. Timbalan Menteri Kesihatan [Dato' Seri Dr. Hilmi bin Yahaya]: Tuan Yang di- Pertua, terima kasih Yang Berhormat Tuan Manivannan daripada Kapar. Tuan Yang di-Pertua, untuk makluman, Kementerian Kesihatan telah pun melaksanakan program pemulangan ubat di semua facility KKM dengan tujuan untuk membantu para pesakit melupuskan ubat-ubatan yang telah luput atau tidak dipakai lagi dengan cara yang betul dan selamat demi menjaga alam sekitar. Melalui pemerhatian, selain daripada ubat yang dibekalkan daripada fasiliti Kementerian Kesihatan, terdapat juga ubat yang pesakit peroleh daripada fasiliti swasta sama ada di klinik ataupun di hospital atau dibeli oleh pesakit sendiri yang dipulangkan melalui program ini. Tuan Yang di-Pertua, untuk makluman juga, penggunaan semula ubat pesakit hanyalah untuk kegunaan pesakit itu sendiri apabila ia dimasukkan semula ke wad melalui Program Patient's Own Medicine (POM). Program ini menggalakkan pesakit membawa bekalan ubat dari rumah masing-masing apabila dimasukkan untuk rawatan. Tuan Yang di-Pertua, kajian telah dibuat pada bulan Januari hingga Mac tahun ini di 40 buah hospital. Kita minta supaya pesakit yang datang semula ke hospital, masuk wad semula untuk membawa ubatnya dan farmasi kita akan membuat pemeriksaan dan ubat ini kalau yang elok kita akan sambung kegunaannya dalam wad terutama sekali penyakit- penyakit yang kronik. Kita boleh sambung semula ubat ini, gunakan ubat ini dalam wad. Apabila keluar nanti, kita tambah sahaja. Kita tidak bagi penuh. Katakan ubat itu untuk sebulan, yang ada lebihan, kita tambah lagi sedikit untuk sebulan. Jadi dalam hal ini, telah kita lihat penjimatan. Setelah dibuat kajian ini, dalam masa tiga bulan, kita telah jimat sebanyak RM106,394, Tuan Yang di-Pertua. Kemudian, untuk outpatient pula, outpatient ataupun pesakit luar, ada program yang dipanggil beg ubat. Kita bagi beg kanvas ini dan pesakit ini bila datang semula ke klinik, ada yang tidak ikut aturan, tidak makan betul-betul, ada ubat lebihan dalam begnya. Kajian sedang dibuat bulan Julai tahun ini sehingga bulan November dan ini dipanggil kaedah top-up, Tuan Yang di-Pertua. Kajian dibuat di 17 facilities iaitu di klinik kesihatan dan juga di hospital. Sekarang kajian sedang dibuat dan saya yakin dalam bulan November, bulan ini kita akan dapat keputusannya. Bahagian kedua tentang harga ubat. Di sektor awam, kajian KKM menunjukkan bahawa ubat-ubatan telah diperoleh secara efektif dan cekap melalui tatacara-tatacara ataupun arahan-arahan perolehan yang ditetapkan oleh Kementerian Kewangan. Manakala di sektor swasta, harga ubat masih ditentukan oleh kuasa pasaran dan persaingan. Menyedari akan masalah harga ubat-ubatan di sektor swasta yang membebani rakyat, beberapa inisiatif sedang diambil oleh KKM bagi memberi pilihan kepada semua lapisan rakyat Malaysia untuk mendapatkan ubat-ubatan yang mampu milik dengan harga yang berpatutan. Inisiatif-inisiatif tersebut adalah seperti berikut. Pertama, kajian pemantauan harga ubat-ubatan di pasaran bagi menentukan harga dan mengenal pasti trend perubahan harga ubat-ubatan dan mengambil tindakan sewajarnya. Seterusnya KKM telah pun mewujudkan satu pangkalan data harga ubat-ubatan sebagai rujukan. Daripada ini, KKM telah pun menyediakan harga panduan pengguna sebagai rujukan orang ramai bagi sebahagian jenis ubat dan boleh didapati di laman web Bahagian Perkhidmatan Farmasi.